19 év EUrópában – 19 kilométer Baranyában
2023-05-09 - 2023-05-31 | Baranya vármegye, Baranya, Magyarország
Magyarország EU-csatlakozásának 19. évfordulójára a Europe Direct Baranya tájékoztató központ 19 kilométeres, virtuális versenyt szervez Baranya vármegyében.
Mit?

A teljesítendő táv: 19 km, nem kötött szintidőhöz és időkorláthoz sem.
Lehet gyalogolni, futni, kerékpározni, úszni, evezni, a lényeg, hogy aktív, kültéri mozgás legyen.
60 év felett engedélyezett az elektromos rásegítéssel rendelkező kerékpár használata.
Tilos a versenyt más, elektromos meghajtású sporteszközzel teljesíteni!

Ki?

A 14. életévét betöltött magyar állampolgár, természetes személy, aki rendelkezik Facebook és/vagy Instagram profillal és tartózkodási vagy lakóhellyel Baranya vármegyében.
Teljesíthető egyedül, párosan, családdal vagy barátokkal.

Mikor?

2023. május 9–31. között.

Hol?

Az esemény különlegessége, hogy a táv kötetlenül, bárhol teljesíthető Baranya vármegyében a megadott időintervallumon belül.

További információ

London Business Trip - Brit üzleti együttműködési lehetőségek
2023-05-10 - 2023-05-11 | London UK, Egyesült Királyság
Magyarország Londoni Nagykövetsége és a Hungarian British Business Alliance (HBBA) közös szervezésében 2023. május 10-11. között kerül megrendezésre a London Business Trip.
A szakmai út célja a brit üzleti környezet megismertetése és együttműködési lehetőségek feltérképezése, új üzleti kapcsolatok kialakítása, amelyre több üzleti program keretében is lehetőség nyílik.

A kétnapos üzleti út programja:
május 10: egész napos szeminárium és kapcsolatépítő esemény vezető brit szakértők részvételével Magyarország Londoni Nagykövetségén.
május 11: üzleti program és kapcsolatépítő esemény a Londoni Kereskedelmi és Iparkamaránál.
Célcsoport: a brit piac iránt export vagy befektetési célból érdeklődő magyar vállalkozások képviselői.
Jelentkezési határidő: 2023. április 20
Költségek:
Regisztrációs díj: 56,48 BP cca. 25 000 Ft
A díj a teljes 2 napos csomagra vonatkozik, mely a foglaláskor fizetendő.
Az első napi szakmai program a résztvevő magyar cégek számára ingyenes. A helyszín és az étkeztetés költségeit teljes egészében Magyarország Londoni Nagykövetsége fedezi.
A program szervezési költségeit a HBBA kezeli. Az utazás és szállás Londonba és Londonból, illetve Londonban a résztvevők felelőssége. Amennyiben segítséget szeretne, kérjük, vegye fel a kapcsolatot a HBBA utazási partnerével, aki szívesen segít minden igényben és szervezésben.
Lépjen kapcsolatba a B2Sky Travel céggel a B2Sky Kenderes Bálint balint.kenderes@b2sky.hu címen.
További információk és regisztráció: https://www.eventbrite.co.uk/e/london-business-trip-tickets-571337033447?discount=MKIKcegek

Partnerships for Horizon Europe: smart cities projects (online)
2023-05-10 - 2023-05-23 | Online
Partnerships for Horizon Europe: smart cities projects online B2B üzletember találkozó az Enterprise Europe Network támogatásával valósul meg online tárgyalási lehetőségeket biztosítva a városi környezet fejlesztésben aktív ICT cégek részére. A rendezvény fő szervezője az EEN torinói irodája. A B2B rendezvényen való részvételre az alábbi linken keresztül lehet beregisztrálni
https://partnerships-for-horizon-europe-4edition.b2match.io/
Az online B2B időpontja: 2023. május 10-23.
Regisztráció határideje: 2023. május 23.
Részvételi feltétel: INGYENES
Megvalósulás módja:

Helyszín: online
20 perces tárgyalások

Murcia Food 2023 – nemzetközi üzletember találkozó
2023-05-11 - 2023-05-16 | Centro de Congresos Víctor Villegas, Av Primero Mayo, s/n,, Murcia, 30007, Spanyolország
Élelmiszeripar-technológia fókuszú nemzetközi üzletember találkozóra kerül sor az Enterprise Europe Network szervezésében a nemzetközi szimpózium részeként, ahol várnak minden a területen érdekelt vállalkozást.
A 11. alkalommal megrendezésre kerülő hibrid eseményen bemutatásra kerülnek a legújabb eszközök és eredmények az élelmiszer-technológia területén, és kiváló lehetőséget biztosít a különböző európai országok vállalatai számára, hogy részt vegyenek kétoldalú üzleti találkozókon.
Témák:

létesítmények higiéniai kialakítása és élelmiszerbiztonság
biotechnológia
konzerválási technológia, aktív és intelligens csomagolás
automatizálási és ellenőrzési folyamatok
hidraulikai technológiák az élelmiszeriparban

B2B-k:

05.11-12. személyes találkozók
05.15-16. online találkozók

További információ

Nők, innováció a digitális világban
2023-05-11 09:30 - 15:00 (Europe/Budapest) | Majorossy Imre utca 36., Pécs, 7625, Magyarország
A nők szerepe egyre növekvő fontossággal bír az innováció és a digitális technológiák területén. Gyorsan változó világunkban kiemelt szerepet játszanak azok a női szakemberek, akik – bár számtalan esetben nem kerülnek reflektorfénybe – az új technológiák segítségével találnak megoldást a kihívásokra. Most alkalmunk nyílik meghallgatni inspiráló történeteiket, gondolataikat, megismerhetjük sikereik titkát, és ötleteket kaphatunk ahhoz, hogyan állítsuk céljaink szolgálatába a digitalizáció eredményeit.

A PTE Transzdiszciplináris Kutatások Intézetének szervezésében sikeres női szakemberek, vezetők osztják meg az érdeklődőkkel, hogyan élnek, gondolkoznak, építkeznek a digitalizálódó világ különböző szektoraiban az innováció és cégük előmozdítása érdekében.
Az eseményen az interaktív beszélgetés mellett a résztvevők kipróbálhatnak különböző digitális eszközöket és technológiákat, valamint ötleteket oszthatnak meg egymással. Emellett olyan témákat is feldolgoznak, mint például a nők karrierfejlesztése az IT-ben, a digitális megoldások női szempontból történő tervezése és tesztelése, és a digitális szakemberképzés lehetőségei nők számára.
Beszélgetések lesznek olyan szakemberekkel, akik bemutatják sikeres karrierútjukat, és azt, hogy hogyan használták ki a digitális innováció előnyeit.
Az esemény célja, hogy inspirálja a jelen és jövő női vezetőit az élethosszig tartó tanulás jegyében, és lehetőséget nyújtson a kapcsolatfelvételre és együttműködésre.
Jegyvásárlás és bővebb információ: https://itdweb.hu/nok-innovacio-a-digitalis-vilagban/

Get ready for Japan – Üzleti lehetőségek és exportképzés Japánban
2023-05-15 - 2023-05-26 | Japán
Az EU Japan-Centre kéthetes kiutazást szervez Japánba, ahol a vállalkozások első kézből ismerhetik meg a japán üzleti környezet és kultúra sajátosságait workshopok, céglátogatások és előadások során. A képzés során lehetőség nyílik személyre szabott B2B találkozókra is.

Miért érdemes jelentkezni?

megismerhetik és elsajátíthatják a japán üzleti környezet, az üzleti gyakorlatok és a japán stílusú személyes kommunikáció alapvető elemeit,
új üzleti kapcsolatokat alakíthatnak ki,
megismerhetik a japán társaságokon belüli döntéshozatali folyamatot, növelve a sikeres üzleti megállapodások számát,
megerősíthetik üzleti kapcsolatukat a jelenlegi japán ügyfelekkel, és megkönnyíthetik a kapcsolatokat a jövőbeli partnerekkel.

Jelentkezés feltételei: A résztvevő

olyan szervezetnél dolgozik, amely jogi személy,
vállalkozása/munkaadója az EU-tagállamok, COSME partnerország vagy Ukrajna területén található,
megfelelő angol nyelvtudással rendelkezik,
vállalkozásnál menedzseri, vezetői pozíciót tölt be,
bizonyított ipari tapasztalattal rendelkezik.

A résztvevők száma korlátozott. A beérkezett jelentkezések közül szelekcióra kerül sor, a kiválasztás alapja a vállalkozás Japánban történő piacra lépésre, terjeszkedésre vonatkozó stratégiája.
Jelentkezési határidő: 2023. március 16.
Képzés időpontja: 2023. május 15 – 26.
További információk:
Get ready for Japan

Fejezetek Pécs és Baranya gazdaságtörténetéből
2023-05-15 09:00 - 15:00 (Europe/Helsinki) | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara mindig nagy gondot fordított arra, hogy a város és a megye gazdaságtörténetének kutatását előmozdítsa. Ebbe a munkába a legjelesebb kutatókat, de a feltörekvő fiatal tehetségeket is bevonja, akik legújabb kutatási eredményeiket a kamara székházában rendezett konferenciákon adják elő, hogy azután ezeket az előadásokat bővített, kiegészített formában, könyv alakban lássa viszont mind a történész társadalom, mind az érdeklődő közvélemény.

A konferenciát megnyitja: Dr. Síkfői Tamás, a Pécs-Baranyai Kereskedelmi és Iparkamara elnöke.
A konferencia levezető elnöke: Dr. Vargha Dezső ny. főlevéltáros

A konferencia előadásai:
Prof, dr. Kaposi Zoltán egyetemi tanár, az MTA doktora, PTE KTK Marketing és Turizmus Intézet:
A pécsi kereskedelem változásai a két világháború közötti időszakban
Dr. Kaszás Ferenc geológus, geotechnikai szakmérnök:
A pécsi pincék története, problémái és műszaki megoldásai
Szentmártoni Szilvia értékesítési szakértő, MÁV-START Vasúti Személyszállítási Zrt.:
A Tettye patak szerepe Pécs gazdasági életében a kezdetektől a gyáripar kialakulásáig
Madaras Zoltán elnök, PTE Szőlészeti és Borászati Kutatóintézet:
Csemegeszőlő nemesítés a XVIII. századtól a Pécsi Borvidéken
Sey Gábor helytörténeti kutató:
Ráth Mátyás pécsi polgár, 1848-as honvéd hadnagy, a pécsi iparkamara elnöke (1829-1913)
Bércesi Richárd történész:
Pécsi bányavasutak gazdasági szerepe az iparvidék történetében (1854-2004)
Dr. Szirtes Gábor irodalomtörténész, helytörténész:
A gazdaság kultúraformáló szerepe Pécsett a 19. század utolsó harmadában
Dr. Vargha Dezső ny. főlevéltáros:

Az 1907. évi Pécsi Országos Kiállítás a helyi sajtó tükrében
Prof. dr. Majdán János Eötvös József Főiskola, Baja:
A MÁV Pécsi Üzletvezetőségének megszervezése és működésének hatása a városra 1914-től napjainkig
Bősz Attila főlevéltáros MNL BaML:
Juhász István autókarosszéria-építő mester szerepe Pécs közlekedéstörténetében (1931-1950)
Raỳman János helytörténeti kutató:
A pécsi ipari vásárok és érmeik története 1945 után
Sipos Balázs doktorandusz, PTE Földtudományok Doktori iskolája:
A második 15 éves lakásépítési program célja és megvalósítása Pécsett 1975-1990 között
Kovács Dezső PhD, c. egyetemi tanár – HORECZKI Réka PhD. tudományos munkatárs, Közgazdaság- és Regionális Tudományi Kutatóközpont Regionális Kutatások Intézete:
A gasztronómia néhány gazdasági és társadalmi jellemzője baranyai példákon a rendszerváltoztatástól napjainkig

A rendezvényen való részvétel ingyenes, de regisztrációhoz kötött. Kérjük május 10-ig jelezze részvételi szándékát! A konferencia hibrid formában valósul meg. A belépési linket pénteken délelőtt küldjük el a jelentkezőknek.
Kérjük vegyék figyelembe, hogy az irodaház korlátozott várakozási övezetben helyezkedik el.
Új parkolási rend az irodaház környékén!

Fejezetek Pécs és Baranya gazdaság történetéből

Név
*

Magánszemély / Vállalkozás
*

MagánszemélyVállalkozás

Vállalkozás neve
*

Vállalkozás adószáma
*

E-mail cím
*

Részvétel
*

Személyesen

Online

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Beküldés

BIONNALE 2023
2023-05-16 - 2023-05-17 | Ludwig Erhard Haus, Fasanenstr. 85, Berlin, 10623, Németország
Az Enterprise Europe Network társszervezésében nemzetközi üzletember találkozóra kerül sor az az élettudományi és egészségügyi iparágak legnagyobb rendezvénye, a BIONNALE 2023 keretében.

Kiemelt témák:

Sejt- és génterápia
Adattudomány és mesterséges intelligencia – bioinformatika
Additív gyártástechnológia
Mikrotechnológiai eljárások

Program:

05.15. konferencia és személyes üzleti találkozók
05.16. online üzleti találkozók

További információ

Nemzetközi vállalkozásfejlesztési tanácsadás az Ipar Napjain
2023-05-16 - 2023-05-19 | HUNGEXPO Budapesti Vásárközpont, Albertirsai út 10., Budapest, 1101, Magyarország
A Pécsi Tudományegyetem, a Pécs-Baranyai Kereskedelmi és Iparkamara Enterprise Europe Network regionális irodája, valamint kilenc helyi ipari vállalkozás közösen jelenik meg az Ipar Napjai 2023. szakkiállítás és vásáron, melyet május 16. és 19. között rendeznek meg a Hungexpo területén.
A kollektív standmegjelenéssel erősítjük a társkiállítók közötti kapcsolatokat és ismételten megmutatjuk a meghatározó szereplők, a Pécsi Tudományegyetem és a gazdaság nemzetközi partnerségi lehetőségeit.
A kamarai standon az Enterprise Europe Network iroda kollégái nemzetközi üzleti partnerségi tanácsadást biztosítanak a vállalkozóknak és tájékoztatást nyújtanak a hálózat 15 éves évfordulója és az egységes piac (Single Market) 30 éves évfordulója alkalmából.

NAV szezonnyitó tájékoztató
2023-05-16 09:30 - 10:30 (Europe/Budapest) | Pécsi Kereskedelmi Központ, Majorossy Imre utca 36., Pécs, Magyarország
A Nemzeti Adó- és Vámhivatal Baranya Megyei Adó- és Vámigazgatósága második alkalommal tart szezonnyitó tájékoztatót a Pécs Baranyai Kereskedelmi és Iparkamarával közös szervezésben.
A nyári időszakban rendezvényeken résztvevő, kitelepülő vendéglátósok az aktuális szabályokról kapnak tájékoztatást, és kérdéseikre is válaszolnak az előadók.
Időpont: 2023. május 16. 9:30-10:30
Helyszín: Pécsi Kereskedelmi Központ (7625 Pécs, Majorossy Imre utca 36.)

Nyári ellenőrzések – nyugta- és számlaadás, online pénztárgép használata, leltárellenőrzés, szabályos foglalkoztatás, forgalomszámlálás
Pozsárkó Péter főosztályvezető NAV Baranya Megyei Adó- és Vámigazgatósága Helyszíni Ellenőrzési Főosztály
Jövedéki ellenőrzések – kitelepüléses pálinka- és borértékesítés szabályai
Bukovics János főosztályvezető-helyettes NAV Baranya Megyei Adó- és Vámigazgatósága Helyszíni Ellenőrzési Főosztály

A rendezvény ingyenes, de regisztrációhoz kötött! Kérjük részvételi szándékát május 12. 12.00 óráig jelezze! Köszönjük!
Kérjük vegyék figyelembe, hogy az irodaház korlátozott várakozási övezetben helyezkedik el.
Új parkolási rend az irodaház környékén!

A rendezvényre a regisztráció lezárult.

Magyar-török fórum és üzletember-találkozó
2023-05-16 10:00 - 12:30 (Europe/Budapest) | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
A Magyar Kereskedelmi és Iparkamara Magyar-Török Tagozata magyar – török fórumot és üzletember-találkozót szervez a Kocaeli Iparkamara üzleti delegációjának budapesti látogatása alkalmából.
Az esemény a Törökország iránt érdeklődő vállalkozások számára nyújt tájékoztatást

Kocaeli tartomány gazdasági környezetéről és az üzleti lehetőségekről;
a törökországi gazdasági környezetről és együttműködési lehetőségekről;
valamint lehetőség nyílik üzleti tárgyalások lebonyolítására a mellékelt listában szereplő török cégek képviselőivel.

A rendezvény nyelve az angol lesz, tolmácsolást nem biztosítanak.
Az egyes cégekhez a regisztrációs oldal alján lévő táblázatban tudnak időpontot foglalni. A török cégek listáját itt érik el: Török vállalkozások
ELŐZETES PROGRAM
Moderátor: Kiss Gábor, elnökségi tag, MKIK Magyar-Török Tagozat

10.00 – 10.30
Regisztráció

10.30 – 10.45
Köszöntők
Kiss Gábor, elnökségi tag, MKIK Magyar-Török Tagozat
Ayhan Zeytinoğlu, elnök, Kocaeli Iparkamara
A HEPA Magyar Exportfejlesztési Ügynökség képviselője (egyeztetés alatt)

10.45 – 10.50
MKIK image film török nyelven a magyarországi üzleti környezetről

10.50 – 11.05
Kocaeli tartomány üzleti környezetének bemutatása, együttműködési lehetőségek
Ayhan Zeytinoğlu, elnök, Kocaeli Iparkamara

11.05 – 11.20
Győr-Moson-Sopron megye gazdasága
Kalmárné Dr. Hollósi Erika, titkár, Győr-Moson-Sopron Megyei Kereskedelmi és Iparkamara

11.20 – 11.30
Kávészünet

11.30 – 12.30
Üzletember-találkozó

Részvétel feltételei
Jelentkezési határidő: 2023. május 12., péntek, 10.00 óra
A rendezvényen való részvétel ingyenes, de előzetes online regisztrációhoz kötött.
A férőhelyek száma korlátozott, ezért a jelentkezéseket azok beérkezésének sorrendjében fogadják el. Egy vállalkozás képviseletében maximum 2 fő vehet részt az eseményen.
REGISZTRÁCIÓ

Webinárium | Gépi tanulás és IA - Kezdő lépések | DIH² MOOC
2023-05-17 08:00 - 08:45 (Europe/Helsinki) | Online
Az esemény szakértője Ed Fernandez, az Arowana igazgatótanácsának igazgatója, aki megosztja tudását a „Machine Learning & IA – Getting Started” témában. A DIH² MOOC eseményén való részvétel díjmentes, de regisztrációhoz kötött.

A kurzus témái:

ML alapjai
ML Hogyan kell
Neurális hálózatok és mélytanulás
Szupervizált ML
ML modellek fejlesztése

REGISZTRÁCIÓ
A DIH²-ről:
A DIH² hisz a robotika erejében, amely átalakíthatja a kis- és középvállalkozások gyártási folyamatait, és az Európai Unió egész területén előmozdíthatja a gazdasági növekedést.
Feladata az, hogy elősegítse azokat a kapcsolatokat, amelyek lehetővé teszik az agilis termelést a gyárakban, ahol a sebesség és a sokoldalúság elengedhetetlen a vevői igények kielégítéséhez.

Az ISDI Accelerator-ről:
Az ISDI Accelerator 2014-ben született azzal a céllal, hogy a felébressze az ISDI hallgatóinak vállalkozói érdeklődését, valamint fellendítse és professzionalizálja az európai startup-piacot. Első gyorsító programja, az IMPACT mérföldkövet jelentett a kontinensen, köszönhetően az állami szervek, vállalatok, oktatási intézmények, befektetők és természetesen a startupok együttműködésének. Azóta több tucat inkubációs és akcelerációs programot fejlesztett ki, több száz startupot hozott létre, képzett ki és gyorsított fel, és több ezer vállalat jelentkezett a programjaira. Az ISDI Accelerator az európai és globális rangsorok élén szerepel, mint Európa egyik legfontosabb gyorsítója, 2019-ben pedig IMPACT Connected Car programját az Európai Bizottság a 2019-es év legjobb startup-gyorsító projektjének választotta.

Turizmus digitalizációja – nemzetközi együttműködési lehetőségek Pécsett
2023-05-18 09:00 - 15:00 (Europe/Budapest) | Majorossy Imre utca 36., Pécs, 7625, Magyarország
A „Smarter AoE” című projekt keretében kerül megrendezésre a Smarter AoE konferencia és networking esemény a turisztikai vállalkozások részére 2023. május 18-án (csütörtökön) 9:15 kezdettel Pécsett a Nyugat-Pannon Nonprofit Kft. szervezésében.

Az esemény azzal a céllal kerül megrendezésre, hogy bemutassa a „Smarter AoE” projekt keretében a turisztikai kis – és középvállalkozások digitalizációját és online jelenlétét támogató tartalmi elemeit, illetve az ennek átfogó keretet adó Amazon of Europe (Európa Amazonasa) koncepciót. Továbbá, hogy segítse a határokon átnyúló térség turisztikai vállalkozásainak tudás- és tapasztalatcseréjét, valamint a szektor szereplői közötti kapcsolatépítést. Az eseményre összesen hét ország turizmus szektorának szereplőit várjuk az ún. „Európa Amazonasa” térségből, azaz Szlovénia, Magyarország, Horvátország, Szerbia Mura, Dráva és részben a Duna menti területeiről, emellett pedig Bulgária és Románia bizonyos megyéiből, valamint Montenegróból. Az esemény során bemutatkozik több olyan turisztikai szereplő/projekt, akik a Smarter AoE projektben kiírt pályázat keretében pénzügyi támogatásban részesülnek, amit digitalizációs fejlesztésekre használnak fel. A programra szeretettel várunk minden turizmushoz kapcsolódó szervezetet, szolgáltatót, és minden téma iránt érdeklődőt.
A rendezvény a „Smarter AoE” címet viselő, a COSME Program keretében társfinanszírozott projekt keretében kerül megrendezésre.
Az esemény helyszíne: Pécs-Baranyai Kereskedelmi és Iparkamara, 7625 Pécs, Dr. Majorossy Imre utca 36. – Az esemény pécsi részét illetően – délelőtti előadások – az online részvétel lehetősége is biztosított lesz.
Az esemény időpontja: 2023. május 18. (csütörtök), 9:15 – 14:25
Az esemény nyelve: magyar és angol. Az esemény programjának teljes időtartalma alatt (angol-magyar) tolmácsolást biztosítunk a résztvevők számára.
Az eseményen való részvétel ingyenes, de regisztrációhoz kötött. Az előadásokat követően az ebédet, illetve a Hosszúheténybe történő oda- és vissza-transzfert maximum 40 fő erejéig tudjuk biztosítani, ezért kérem, hogy részvételi szándékát legkésőbb 2022. május 15. (hétfő) 16:00-ig az alábbi regisztrációs űrlap kitöltésével jelezze.
Regisztrációs link
Amennyiben bármilyen jellegű kérdése merülne fel, azt az alábbi elérhetőségeken teheti fel:
Bolyós Ádám (Nyugat-Pannon Nonprofit Kft.) E-mail: adam.bolyos@westpannon.hu; telefon: +36 30/581-6009
Meghívó és program_Smarter AoE konferencia és networking esemény

Az esemény programja: 9:15-9:20
Köszöntő
Bolyós Ádám (Nyugat-Pannon Nonprofit Kft.)

9:20 – 10:00
A turizmus jövője a Duna-régióban: Az Amazon of Europe (Európa Amazonsa) koncepció
Zdravko Kozinc
(Iskriva Institute, Slovenia)

10:00 -10:40
Online értékelések kezelése – a trolloktól a Mennyországig
Duchai Márta (ÉrtékelésTUNING, Tripadvisor specialista)

10:40 – 11:00
Kávészünet

11:00 – 11:25
Online marketing tapasztalatok utazásszervezői nézőpontból
Benovics Gábor (Helian Natour Kft.)

11:25 – 11:50
Fenntartható kabinok Hosszúhetényben
Benkő Bianka (Stagland Kft.)

12:05 – 12:30
Buszos transzfer Hosszúheténybe

12:30 – 13:00
Az Almalomb Kulináris Kitérő és Találkozóhely bemutatása

13:00 – 14:00
Ebéd az Almalombban

14:00 – 14:25
Vissza-transzfer Pécsre

Miért éppen Ausztria? - online tájékoztató és konzultáció
2023-05-18 10:00 - 11:30 (Europe/Budapest) | online
Miért éppen Ausztria? címmel tart online tájékoztatót és konzultációt a Bács-Kiskun Megyei Kereskedelmi és Iparkamara az osztrák piacra készülő, vagy a már ott jelen lévő, de üzleti kapcsolatait bővíteni kívánó vállalkozásoknak.
Időpont: 2023. május 18., csütörtök, 10.00
Tervezett időtartam: 1-1,5 óra
Meghívott előadók:
dr. Tefner Nóra Borbála – Külgazdasági attasé, Magyarország Nagykövetsége, Bécs

Az osztrák gazdaság, piaci sajátosságok, lehetőségek a magyar vállalkozások számára
Vállalkozói tapasztalok megosztása

Mag. Dr. Máté RUZICSKA LL.M. – Osztrák jogi szakértő, NZP NAGY LEGAL

Mire kell különösen figyelni az osztrák és német partnerrel folytatott üzleti kapcsolatok során?
Hogyan lehetünk sikeresek az osztrák piacon? – gyakorlati tanácsok magyar cégek számára a piacra lépéshez
Mit tegyünk, ha nem fizet a partner?

A webinárium teljes időtartama alatt lehetőségük nyílik kérdések feltevésére, illetve azokat előzetesen is elküldhetik az online jelentkezési felületen.
A rendezvényen való részvétel rendezett kamarai regisztrációval rendelkező vállalkozásoknak díjmentes, de előzetes regisztrációhoz kötött.
Kérjük, részvételi szándékát legkésőbb 2023. május 17-ig szíveskedjenek jelezni itt:
REGISZTRÁCIÓ

Érdekvédelem - Krízisen innen és túl - kerekasztal-beszélgetés
2023-05-18 16:00 - 18:00 (Europe/Budapest) | Online
Elérkezett az Innomedio Kft. háromrészes kerekasztal-beszélgetésének második epizódja, melynek címe ÉRDEKVÉDELEM – KRÍZISEN INNEN ÉS TÚL Mit tehetnek a magyarországi szervezetek a fuvarozókért?
Az esemény vendégei érdekvédelmi szervezetek képviselői lesznek, akik bemutatják, hogy mely területeken és helyzetekben tudják segíteni a magyar fuvarozó vállalkozásokat, illetve, hogy a jelenlegi körülmények között milyen lehetőségeik és terveik vannak a szektor érdekeinek képviselete során.
Az online közvetítés alatt lehetőséged lesz kérdéseket intézni a résztvevőkhöz, amelyeket a beszélgetés után meg is válaszolnak.
A jelentkezés díjmentes, de regisztrációhoz kötött! Szerezd meg Te is azt, a fuvarozóknak szóló gyakorlati tudást, amely hozzásegít ahhoz, hogy a nehéz helyzetekben is fejlődésben tudd tartani a cégedet!
Jelentkezés: https://webinar.innotms.hu/?utm_source=pbkik&utm_medium=email&utm_campaign=webinar05

Nemzetközi üzletember találkozó - MedtecSUMMIT 2023
2023-05-23 - 2023-05-25 | NürnbergMesse, Fair Centre, Nuremberg, 90471, Németország
Várják az egészségiparban tevékenykedő vállalkozások, egyetemek, kutatók és kutatóintézmények részvételét az Enterprise Europe Network társszervezésében megvalósuló nemzetközi üzletember találkozón!
Kiemelt témák:

Diagnosztikai, képalkotó és orvosi berendezések
Sürgősségi orvostudomány, mentőfelszerelések
Kórházi és ápolási berendezések
Higiénia, sterilizálás és fertőtlenítés
Implantátumok és protézisek, ortopédia, fizioterápia
Sebészet, endoszkópia és robotika stb.

További információ

Fashion Business Conference 2023 - a divat is üzlet
2023-05-23 - 2023-05-26 | Online
A divat- és életmódmárkáktól egyre inkább elvárják, hogy fenntarthatóbb módon működjenek, és ezt hatékonyan kommunikálják vásárlóik felé. A hollandiai Almere-ben május 23-án tartott konferencia ezt a témát járja körül.

A Fashion Business Conference részeként az Enterprise Europe Network nemzetközi vállalkozásfejlesztési hálózat online partnerkereső eseményt szervez május 23., kedd és 26., péntek között. A B2B -re várják mindazon vállalkozásokat, akik elkötelezettek a divat, a szépségápolás és az életmód fenntarthatóságának javítása mellett.
A nemzetközi üzletember találkozón a részvétel díjmentes. Az online tárgyalásokra itt tud regisztrálni: https://fashion-business-conf-2023.b2match.io/

Energetikai megoldások a 21. században - OMC 2023 - Med Energy Conference and Exhibition
2023-05-23 - 2023-05-31 | Hibrid
Az Enterprise Europe Network társszervezésében, hibrid formában zajló esemény a hagyományos olaj- és gázipari és a fenntartható energiaágazat közötti együttműködések létrehozását tűzte ki célul.
Az OMC 2023 – Med Energy Conference and Exhibition, amely világszerte az olaj- és gázipari ágazat, a tengeri ipar és a kapcsolódó szolgáltatások kulcsfontosságú eseménye, most az egész energiaiparra képviselőit várja üzleti partnerségek, technológiai, kutatási projektek kialakítására és szakmai együttműködések megalapozására.
Kiemelt témák:

Megújuló energiaforrások és energiatermelés
Olaj- és gázipari szereplők / Feltárás és termelés
Offshore platformok
Folyamatberendezések / létesítmények
Szelepek / működtetők / szivattyúk / csővezetékek
Elektromos termékek és szolgáltatások
Tengeri berendezések és szolgáltatások
Automatizálás / Digitalizáció / IT
Egészség / biztonság / környezetvédelem (HSE)
Szállítás / Logisztika

B2B-k:

05.23-30. személyes tárgylások
05.30-31. online tárgyalások

További információ

Üzleti és befektetési lehetőségek Thaiföldön
2023-05-23 14:30 - 16:30 (Europe/Budapest) | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
A Magyar Kereskedelmi és Iparkamara, a Budapesti Thaiföldi Nagykövetség, valamint a Thailand Board of Investment közösen szervez üzleti szemináriumot a Thaiföldön elérhető üzleti és befektetési lehetőségekről 2023. május 23-án.

A rendezvény előadói a Thaiföldi Nagykövetség, a Thailand Board of Investment, valamint a két országban sikeresen működő vállalatok képviselői lesznek. A résztvevők információkat kaphatnak az aktuális thai üzleti környezetről, befektetési lehetőségekről, céges tapasztalatokról.
A rendezvény angol nyelvű, tolmácsolást nem tudnak biztosítani.
PROGRAMTERV

14.00-14.30
Registration

14.30-14.40
Opening Remarks
H. E. Mr. Nipon Petchpornprapas, Ambassador of the Kingdom of Thailand in Hungary
Mr. László Bódi, Vice-President of the Committee for International Affairs of the Hungarian Chamber of Commerce and Industry

14.40-15.00
Why Thailand and Supporting Incentives for Investment
Ms. Sanlaya Aksharamat, Director of Thailand Board of Investment (BOI), Frankfurt Office

15.00-15.20
Business & Trade Opportunities between Thailand and Hungary
Ms. Thapanee Tubnonghee, Commercial Officer, Office of Commercial Affairs, Royal Thai Embassy in Budapest

15.20-15.40
Experience of doing business in Thailand
Testimonial from Hungarian Company operating a business in Thailand (tbc)

15.40- 16.00
Success story in doing business in Europe and Open Opportunity for Business Cooperation
Mr. Surachai Boonchamna, Deputy Managing Director, Thai President Foods (Hungary) Kft.

16.00-16.10
Q&A

16.10-16.30
Networking Coffee Break
End of Program

Részvétel feltételei
Jelentkezési határidő: 2023. május 19., péntek, 12:00 óra
A férőhelyek száma korlátozott, ezért a jelentkezéseket azok beérkezésének sorrendjében fogadják el. A rendezvényen való részvétel ingyenes, de előzetes online regisztrációhoz kötött.
Az eseményre csak azon vállalkozások jelentkezését tudják elfogadni, amelyek a kamarai regisztrációs kötelezettségüknek eleget tettek.
REGISZTRÁCIÓ

City for the Future - CEE Expo & B2B Üzleti Fórum a Fenntartható és Okos Településfejlesztésért
2023-05-24 08:00 - 17:00 (Europe/Helsinki) | HUNGEXPO Budapesti Vásárközpont, Albertirsai út 10., Budapest, 1101, Magyarország
A Czech Trade kereskedelemfejlesztési ügynökség által szervezett rendezvény résztvevői megismerhetik a jelenlegi technológiai trendeket a smart city területén, és találkozhatnak a közép- és kelet-európai régió innovatív smart city szolgáltatóival.
Kiemelt témák:

A természeti erőforrások hatékony és fenntartható felhasználása
Az energiahatékonyság és a takarékosság lehetőségei
Hatékonyabb vízgazdálkodás, vízvisszatartás, iszapmentesítés, szennyvíztisztítás a kisközösségekben
A smart city ökoszisztéma elemeinek hatékony koordinációja
A technológia, mint cél és nem eszköz – Technológia és digitalizáció az élhetőbb jövőért, összhangban a környezetbarát fejlődéssel
Fenntartható városirányítási modell kialakítása
Középületek energiahasználatának optimalizálása, a közlekedés, a közvilágítás, a biztonsági rendszerek irányításának integrációja
A települések méretének, problémáinak és szükségleteinek megfelelő megoldások és településfejlesztési tervek
Az egyszerűtől a csúcstechnológiáig:

AI-alapú közbiztonsági rendszerek, műholdas városi hőtérképek, a Data From Sky közlekedésirányító rendszere, infrapaneles útjavító gépek stb.
További információ

Webinárium - Adatvezérelt marketing - DIH² MOOC
2023-05-24 12:00 - 12:45 (Europe/Budapest) | Online
Az esemény szakértője Mark Ralphs, stratégiai és tervezési igazgató a Saatchi & Saatchi Wellness UK-nál, aki megosztja tudását az ‘Adatvezérelt marketing’ témában. A DIH² MOOC eseményén való részvétel díjmentes, de regisztrációhoz kötött.

REGISZTRÁCIÓ

A DIH²-ről:
A DIH² hisz a robotika erejében, amely átalakíthatja a kis- és középvállalkozások gyártási folyamatait, és az Európai Unió egész területén előmozdíthatja a gazdasági növekedést.
Feladata az, hogy elősegítse azokat a kapcsolatokat, amelyek lehetővé teszik az agilis termelést a gyárakban, ahol a sebesség és a sokoldalúság elengedhetetlen a vevői igények kielégítéséhez.

Az ISDI Accelerator-ről:
Az ISDI Accelerator 2014-ben született azzal a céllal, hogy a felébressze az ISDI hallgatóinak vállalkozói érdeklődését, valamint fellendítse és professzionalizálja az európai startup-piacot. Első gyorsító programja, az IMPACT mérföldkövet jelentett a kontinensen, köszönhetően az állami szervek, vállalatok, oktatási intézmények, befektetők és természetesen a startupok együttműködésének. Azóta több tucat inkubációs és akcelerációs programot fejlesztett ki, több száz startupot hozott létre, képzett ki és gyorsított fel, és több ezer vállalat jelentkezett a programjaira. Az ISDI Accelerator az európai és globális rangsorok élén szerepel, mint Európa egyik legfontosabb gyorsítója, 2019-ben pedig IMPACT Connected Car programját az Európai Bizottság a 2019-es év legjobb startup-gyorsító projektjének választotta.

GreenTech 2023 – konferencia és nemzetközi B2B
2023-05-25 - 2023-05-26 | ZalaZone, ZalaZone tér 1., Zalaegerszeg, Zala, 8900, Magyarország
Lesz-e folyamatosan elegendő energiánk? Tudjuk-e finanszírozni az energiaszükségletünket? Hogyan alakul Magyarország energiamixe? Elérhetjük-e az energiafüggetlenséget? A Zalaegerszegen negyedik alkalommal megrendezésre kerülő GreenTech Zöld Energia és Fenntarthatóság Konferencia és szakkiállítás keretében ilyen és hasonló kérdésekre keresik a lehetséges válaszokat.

A konferencia mellett a hazai és nemzetközi Enterprise Europe Network partnerek előre szervezett, nemzetközi kapcsolatépítő üzletember-találkozót szerveznek online és helyszíni formában is.
A találkozóra az alábbi területekről várjuk a haza és nemzetközi vállalkozások képviselőit:

Energia, Energetika, Energia stratégia
Elektromobilitás
Jármű- és autóipar
Szállítmányozás / Tömegközlekedés / Zöld közlekedés / Logisztika
Városi mobilitás
Drón technológia
Körkörös gazdaság
Hulladékgazdálkodás
Hidrogén az energiatermelésben
Hidrogén a közlekedésben

Miért ne hagyja még ki?

Egyedülálló lehetőség nyílik a konferencia keretén belül az Autóipari Próbapálya bejárására, szakértő mérnökök vezetésével.
Ismerje meg a tesztpálya kutatási és innovációs vonzáskörzetébe települt cégeket üzemlátogatás keretében! *
Ismerje meg a zöld technológiák mellett elhivatott vállalati, szakmai és oktatási szereplőket személyesen a kiállításon!
Bővítse tudását olyan hazai és nemzetközi cégek vezetőinek tapasztalataival a konferencia előadásain, mint a MOL, E.ON, METRANS, Porsche és mások!
Tesztelje a legújabb elektromos és hibrid meghajtású járműveket a helyszínen!

Bővebb információ és regisztráció a nemzetközi B2B-re: https://greentech-2023.b2match.io/
A konferencia szakmai programja: https://greentechzalaegerszeg.hu/program/
Ingyenes regisztráció a konferenciára: https://greentechzalaegerszeg.hu/regisztracio/
Regisztráció a tesztpálya bejárásra és üzemlátogatásra: folyamatban (a regisztrációs link elérhető itt)

NTAK ismeretterjesztő roadshow
2023-05-25 09:00 - 12:00 (Europe/Budapest) | Pécsi Kereskedelmi Központ, Majorossy Imre utca 36., Pécs, Magyarország
2023. július 1-jétől Magyarország összes online pénztárgép használatára kötelezett vendéglátó üzlet és jeggyel látogatható turisztikai attrakciója köteles vendéglátó szoftvert használni, és forgalmi, statisztikai adatait szoftveren keresztül továbbítani a Nemzeti Turisztikai Adatszolgáltató Központba (NTAK).

Ekkortól már csak NTAK adatszolgáltatásra alkalmas szoftverekkel értékesíthetik termékeiket az alábbi kategóriába tartozó szolgáltatók:
Vendéglátóhelyek esetében: éttermek, cukrászdák, büfék, kávézók, italüzletek, bárok, zenés-táncos szórakozóhelyek, gyorséttermek és alkalmi vendéglátóhelyek.
Turisztikai attrakciók esetében: múzeumok, várak, kastélyok, fürdők, strandok, kalandparkok, állatkertek, vidámparkok, védett természeti területet bemutató helyek, turisztikai közlekedési eszközök, valamint zenés-táncos rendezvények.
Annak érdekében, hogy a vállalkozók időben tájékozódhassanak és felkészülhessenek az adatszolgáltatásra, a Magyar Turisztikai Ügynökség és a Magyar Kereskedelmi és Iparkamara szervezésében a területi kamarák együttműködésével országos NTAK ismeretterjesztő roadshow-t indít. A rendezvényeken

részletesen megismerheti az NTAK-ot,
megtudhatja milyen előnyökkel jár vállalkozása számára az adatszolgáltatás,
bepillantást nyerhet az MTÜ által biztosított ingyenes VENDÉGEM Vendéglátás és Attrakció szoftverekbe, amelyek az adatküldés mellett az egyszerű kereskedelmi feladatokat is képesek ellátni,
informálódhat a 0-24 órás ügyfélszolgálatról.
az ismertetőt követően be is regisztrálhat az NTAK-ba, amelyhez személyes segítséget is kérhet a helyszínen.

NTAK Roadshow Pécs
Időpont: 2023. május 25. 9.00-12.00
Helyszín: Pécsi Kereskedelmi Központ (7625 Pécs, Majorossy I. utca 36.)
Lehetősége lesz a helyszínen, szakemberek segítségével regisztrálni az NTAK-ba. Kérjük, a regisztrációhoz hozza magával laptopját, vagy táblagépét.
A regisztrációhoz az alábbi iratokra lesz szüksége nyomtatott, vagy digitális formában:

A tevékenységet végző jogi személy (vállalkozás) adószámára;
A tevékenységet végző jogi személy (vállalkozás) székhelyének és levelezési címének adataira;
A regisztrációt végző személy − aki a tevékenységet végző jogi személy törvényesképviselője − ügyfélkapus belépési adataira (felhasználónév, jelszó)
Szükség esetén meghatalmazásra (képviseleti jogosultság igazolásához)

A rendezvényen való részvétel rendezett kamarai regisztrációval rendelkező vállalkozásoknak ingyenes, de előzetes regisztrációhoz kötött.
Jelentkezni az alábbi linken található űrlap kitöltésével lehet:
A rendezvényre a regisztráció lezárult.
Jelentkezési határidő: 2023. május 23.
Kérjük vegyék figyelembe, hogy az irodaház korlátozott várakozási övezetben helyezkedik el.
Új parkolási rend az irodaház környékén!

Az NTAK-kal kapcsolatos további információk:

NTAK Tájékoztató
NTAK Regisztráció és Adatszolgáltatás Tájékoztató
info.ntak.hu
info.vendegem.hu
Végigvezetjük az NTAK-regisztráció 5 lépésén
Kategorizálási útmutató
Online pénztárgép kötelező használatának kiváltása Vendégem applikációval
Tourinform irodák Baranya vármegyében akikhez kérdéseivel fordulhat

Klímasemleges épületgépészeti megoldások – nemzetközi üzletember találkozó
2023-05-29 - 2023-05-30 | Göteborg, Östra Hamngatan 5., Göteborg, Svédország
Az Enterprise Europe Network társszervezésében megvalósuló online esemény lehetőséget kínál az épületgépészeti termékek és rendszerek szolgáltatóinak arra, hogy találkozzanak a klímasemleges megoldásokat kereső potenciális partnerekkel – ingatlantulajdonosokkal és befektetőkkel.
Milyen megoldásokat, termékeket keresnek?

A termék életciklusának folyamán (A1-A3 LCA) legalább 50 %-kal csökkentett klímahatás.
Magas újrahasznosított tartalom, újrahasznosított termékek
Bioalapú anyagok
Körkörös szolgáltatások, pl. a beépítési termékek (WC-ülőkék és mosdókagylók, világítótestek stb.) helyreállítása/korszerűsítése.

További információ

VII Solar Energy Hybrid Business Mixer – nemzetközi üzletember találkozó
2023-05-29 - 2023-05-31 | DoubleTree by Hilton Hotel & Conference Centre, Varsó, Lengyelország
Az Enterprise Europe Network társszervezésében megvalósuló hibrid nemzetközi üzletember találkozón várják minden, a fotovoltaikus iparban tevékenykedő vállalkozás és szakmai szervezet képviselőjének részvételét!
Az ipar dinamikus fejlődése, a gyorsan változó üzleti modellek és azok feltételei megkövetelik a piaci változások folyamatos nyomon követését, melyre kiváló alkalmat biztosít az üzletember találkozó, mely a Foltovoltaikus Kongresszus társrendezvényeként valósul meg!
További információ
https://en.kongrespv.pl/

Textile Connect 2023
2023-05-30 - 2023-05-31 | Online
Az Enterprise Europe Network szervezésében idén is online formában kerül megrendezésre a textilipari nemzetközi üzletember találkozó.

A platform összeköti a textil- és lábbeliiparban működő gyártókat, tervezőket, szolgáltatókat és beszállítókat.
Miért érdemes részt venni?

Tárgyaljon elkötelezett potenciális üzleti partnerekkel.
Fejlessze üzleti hálózatát.
Ossza meg tapasztalatait nemzetközi üzleti partnerekkel.
Kövesse a piaci trendeket és ismerkedjen meg a technológiai innovációkkal.

A részvétel ingyenes.
REGISZTRÁCIÓ

STARTUP: Connect Day 2023 (Bécs)
2023-05-30 - 2023-05-31 | Bécs, Ausztria
Connect Day 2023 start-upok és befektetők és nagyvállalatok találkozási platformja, amely a ViennaUP 23’ Startup Festival keretein belül, az Enterprise Europe Network támogatásával kerül megvalósításra. A meeting helyszíne Bécs, Ausztria.
A rendezvény célcsoportja:

Start-up cégek
Befektetők (VCs, üzleti angyal befektetők)
Nagyvállalati innovatív technológiát kereső cégek

A személyes B2B rendezvényen való részvételhez az alábbi link segítségével lehet regisztrálni
https://www.connectday.at/
A személyes B2B időpontja: 2023. május 30-31.
Regisztráció határideje: 2023. május 29.
Részvételi feltétel: a célcsoport részére INGYENES
Megvalósulás módja:

Helyszín: személyesen – Wiedner Hauptstraße 63 1040 Bécs, Ausztria

A szellemi tulajdon jelentősége kis- és középvállalkozások számára
2023-05-30 10:00 - 12:30 (Europe/Budapest) | Online
Uniós finanszírozás kis- és középvállalkozásoknak a szellemi tulajdonhoz fűződő jogaik védelme érdekében. Az online szemináriumot az EUIPO a Szellemi Tulajdon Nemzeti Hivatalával (SZTNH) együttműködve szervezi. A szakértők előadásokat tartanak a kis- és középvállalkozásoknak (kkv-k) és az induló vállalkozásoknak szóló kezdeményezésekről.

Az online szeminárium ingyenes, de regisztrációhoz kötött.
Program
Moderátor: Legeza Dénes

10:00- 10:10
Üdvözlés és bemutatkozás

dr. Lábody Péter jogi, nemzetközi és innovációs ügyekért felelős elnökhelyettes, SZTNH
Nicolas Vigneron, Szolgálatvezető (CESNS), EUIPO

10:10 – 10:55
KKV-ALAP: Szellemi tulajdonnal kapcsolatos uniós finanszírozás – dr. Legeza Dénes, EUIPO

Az „Afrika IP SME Helpdesk” kkv-segélyszolgálat – dr. Legeza Dénes, EUIPO

KÉRDÉS-FELELET

10:55 – 11:30
Hogyan és főleg miért érdemes védjegyet szerezni? dr. Rakács Kitti, jogi ügyintéző, Védjegy és Design Főosztály, SZTNH

KÉRDÉS-FELELET

11:30 – 12:10
Uniós védjegyek és formatervezési minták bejelentése az egyszerű bejelentőlap segítségével – Katarína Casanova, EUIPO

KÉRDÉS-FELELET

12:10 – 12:30
Magyar KKV tapasztalatcsere Mitter Anna Róza, Mittersisters start-up alapító tulajdonosa (védjegyek, sikeres kkv alap igénybevétele)

KÉRDÉS-FELELET

12:30
A rendezvény zárása

További információ és regisztráció
Szellemitulajdon-védelmi kérdéseivel forduljon a kamarához!
https://pbkik.hu/szolgaltatasok/szellemitulajdon-vedelmi-szolgaltatasok/

Szentpéteri Csilla & Band jótékonysági koncertshow
2023-05-31 19:00 - 20:30 (Europe/Budapest) | Kodály Központ, Pécs, Baranya, Magyarország
A KEREK VILÁG ALAPÍTVÁNY 2023. május 31-én 19:00-kor jótékonysági koncertshow-t rendez Szentpéteri Csilla zongoraművésszel. Az est vendégei: Király Linda, Gájer Bálint, Szécsi Bálint.
Az est bevételét a sérült emberek önálló lakhatását támogató most épülő épületkomplexumra fordítják.
További információ

Manufacturing Day - B2B rendezvény Bécsben
2023-06-01 | Majorossy Imre utca 36., Pécs, 7625, Magyarország
2023. június 1-jén kerül megrendezésre Bécsben, Ausztriában a „Manufacturing Day”, azaz a „Gyártás Napja” B2B rendezvény.

Az EIT Manufacturing East GmbH által szervezett esemény a gyártóipari innovációra, valamint az együttműködésekre fókuszál.
A Manufacturing Day felülete platformként szolgál az iparág vezetői számára, hogy találkozhassanak, ötleteket cseréljenek és értékes kapcsolatokat teremtsenek, valamint, hogy a gyártás világának határtalan lehetőségeit megvitassák.
A program keretén belül bemutatásra kerül az INDUSAC projekt is, melyben a Pécs-Baranyai Kereskedelmi és Iparkamara mint projekt partner vesz részt.
Regisztrálni 2023. június 1-ig IDE kattintva lehet, míg a részletes program ITT érhető el.
